b'\n_START_ARTICLE_\nTekma za bajtico\n_START_SECTION_\nPredstavitev in analiza pravljice\n_START_PARAGRAPH_\nPripoved govori o o\xc4\x8detu, ki je imel tri sinove. Pri\xc5\xa1el je \xc4\x8das, ko se je mogel odlo\xc4\x8diti, kateremu od treh bo zapustil svojo bajtico. Da bi se la\xc5\xbeje odlo\xc4\x8dil, jim je postavil \xc5\xa1tiri naloge. Tisti, ki bi vse izpolnil bi dobil bajtico. S pomo\xc4\x8djo ma\xc4\x8dke je to uspelo najmlaj\xc5\xa1emu sinu. Ker pa se je ta ma\xc4\x8dka na koncu spremenila v prelepo dekle, bajtice ni sprejel in raje \xc5\xa1el \xc5\xbeiveti na mogo\xc4\x8den dvor k svoji nevesti.\n_START_SECTION_\nLiki\n_START_PARAGRAPH_\nV pripovedi nastopa pet likov in sicer: o\xc4\x8de, trije sinovi in ma\xc4\x8dka._NEWLINE_O\xc4\x8de je opisan kot priden in var\xc4\x8den \xc4\x8dlovek, hkrati pa zelo nepredvidljiv in neodlo\xc4\x8den. Kljub temu da \xc5\xbeivi skromno, od svojih sinov zahteva najve\xc4\x8d kar je mo\xc5\xbeno. \xc4\x8ceprav dobi, kar \xc5\xbeeli, je \xc5\xa1e vedno neopredeljen, komu naj da bajtico._NEWLINE_\xc5\xa0tevilo sinov je pravlji\xc4\x8dno, torej trije sinovi, med katerimi sta dva starej\xc5\xa1a in najmlaj\xc5\xa1i sin. Najmlaj\xc5\xa1i lik nastopa kot izob\xc4\x8denec, kot \xc5\xa1ibkej\xc5\xa1i \xc4\x8dlen, ki na koncu vendarle uspe._NEWLINE_Ma\xc4\x8dka je v pripovedi poosebljena \xc5\xbeival, bogata ustre\xc5\xbeljiva in pripravljena pomagati. Na koncu se preobrazi v \xc4\x8dudovito dekle.\n_START_SECTION_\nInterpretacija dela\n_START_PARAGRAPH_\nPripoved Tekma za bajtico je na prvi pogled zanimiva, nepere\xc4\x8da morda tudi na neki na\xc4\x8din pou\xc4\x8dna pripoved. V globljem razumevanju omenjene pripovedi, pa se pojavijo \xc5\xa1tevilne nejasnosti. \xc5\xbde ob za\xc4\x8detku pripovedi izvemo, da je imel o\xc4\x8de tri sinove. Mati je v pripovedi zabrisana, prikrita, morda celo mrtva, saj so v starih \xc4\x8dasih matere ob rojevanju pogosto umirale. Manjkajo\xc4\x8da mati ne zmoti samo odraslega bralca, ampak lahko pri branju zmoti tudi otroka. Otrok na tak na\xc4\x8din pogre\xc5\xa1i mater, odsotnost mame se mu lahko zdi povsem samoumevna, hkrati pa lahko izgubi eno izmed najve\xc4\x8djih vrednot, kot je dru\xc5\xbeina._NEWLINE_Edini \xc5\xbeenski lik v pripovedi je ma\xc4\x8dka. Ma\xc4\x8dka, za katero bi lahko rekli, da nastopa kot prijateljica najmlaj\xc5\xa1ega sina. Za njegovo skrb in ustre\xc5\xbeljivost ga nagradi s tistim, kar potrebuje. Na koncu se z njegovo pomo\xc4\x8djo preobrazi v prelepo dekle. Zanimivo pri tem je to, da smo bralci navajeni nekih grdih oz. gnusnih \xc5\xbeivali, ki se potem preobrazijo bodisi v lepo dekle ali fanta. V tem primeru, pa gre za ma\xc4\x8dko, ki je \xc5\xbee sama po sebi prijetna in prisr\xc4\x8dna \xc5\xbeival._NEWLINE_Morda se je treba osredoto\xc4\x8diti \xc5\xa1e na zadnji citat najmlaj\xc5\xa1ega sina:\xc2\xa0\xc2\xbbZa\xc4\x8del sem s kozami, prislu\xc5\xbeil pa sem si najlep\xc5\xa1o \xc5\xbeeno in gra\xc5\xa1\xc4\x8dino.\xc2\xab\xc2\xa0Res je, da mora\xc5\xa1 biti (v pravljicah!) za to, da postane\xc5\xa1 bogat (in posledi\xc4\x8dno sre\xc4\x8den!) najprej reven in skromen. In res je tudi, da je bila v starih \xc4\x8dasih rev\xc5\xa1\xc4\x8dina resni\xc4\x8dno rev\xc5\xa1\xc4\x8dina, danes pa smo bogati, pa \xc5\xa1e vedno nesre\xc4\x8dni, ker nismo \xc5\xa1e bogatej\xc5\xa1i. Otroci pa imajo \xc5\xa1iroko odprte o\xc4\x8di in te vrednote srkajo vase, odkar pokukajo v ta na\xc5\xa1 svet. Potem pa se \xc4\x8dudimo, \xc4\x8de kdo v \xc4\x8dudnem svetu postane \xc4\x8duden. V resnici se samo - dobro prilagodi. Znani razvojni psiholog Jean Piaget je prav v tem videl cilj razvoja inteligentnosti .'